62021TO0067_INF
2022 m. vasario 4 d. Bendrojo Teismo nutartis
ultra air / EUIPO – Donaldson Filtration Deutschland (ultrafilter international)
(Byla T-67/21)
„Europos Sąjungos prekių ženklas – Registracijos pripažinimo negaliojančia ir registracijos panaikinimo procedūros – Žodinis Europos Sąjungos prekių ženklas „ultrafilter international“ – Prašymas pakeisti paraišką į paraišką nacionaliniam prekių ženklui – Dalyko netekusi registracijos panaikinimo procedūra – Akivaizdžiai teisiškai nepagrįstas ieškinys“
Europos Sąjungos prekių ženklas – Atsisakymas nuo teisinės apsaugos, panaikinimas ir negaliojimas – Prašymas panaikinti registraciją – Suinteresuotumas kreiptis į teismą – Ginčijamo prekių ženklo registracijos pripažinimas negaliojančia – Suinteresuotumo tęsti registracijos panaikinimo procedūrą nebuvimas – Pakeitimas į nacionalinio prekių ženklo registracijos paraišką – Poveikio nebuvimas
(Europos Parlamento ir Tarybos reglamento 2017/1001 58 straipsnio 1 dalies a punktas, 62 straipsnio 1 ir 2 dalys, 67 straipsnis, 139 straipsnio 1–3 dalys ir 140 straipsnio 4 dalis)
(žr. 42–46, 51–54 punktus)
Dalykas
Ieškinys dėl 2020 m. lapkričio 5 d. EUIPO antrosios apeliacinės tarybos sprendimo (byla R 271/2020‑2), susijusio su registracijos panaikinimo procedūra tarp ultra air ir Donaldson Filtration Deutschland.
Rezoliucinė dalis
1.
Atmesti ieškinį.
2.
Priteisti iš ultra air GmbH bylinėjimosi išlaidas.